**Ministru kabineta noteikumu projekta „Grozījumi Ministru kabineta 2009. gada 22. septembra noteikumos Nr. 1079 „Noteikumi par vārda, uzvārda un tautības ieraksta maiņas iesniegumu veidlapu paraugiem””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2012. gada 10. aprīļa sēdes protokollēmuma (prot. Nr.19 39.§) „Par Ministru kabineta 2011. gada 15. novembra sēdes protokollēmuma (prot. Nr.67 45.§) „Likumprojekts „Grozījumi Civillikumā”” un protokollēmuma (prot. Nr.67 46.§) „Likumprojekts „Grozījumi Civilprocesa likumā” izpildi” (turpmāk – protokollēmums)  2. punkts.  Vārda, uzvārda un tautības ieraksta maiņas likuma 4. panta sestā daļa, kas paredz Ministru kabinetam noteikt iesnieguma veidlapas paraugu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2009. gada 22. septembra noteikumu Nr. 1079 „Noteikumi par vārda, uzvārda un tautības ieraksta maiņas iesniegumu veidlapu paraugiem” (turpmāk – noteikumi) pielikumos paredzētajās iesnieguma veidlapās noteikts norādīt ziņas par pilnvaroto personu, ja vārdu vai uzvārdu (vārdu un uzvārdu), vai tautību maina rīcībnespējīga persona (jānorāda likumā noteiktais pārstāvis – aizgādnis).  2013. gada 1. janvārī stājās spēkā grozījumi Civillikumā un saistītajos likumos, kas nosaka jaunu rīcībspējas tiesisko regulējumu.  Civillikuma 356.1 pants paredz, ka persona nav ierobežojama personiskajās nemantiskajās tiesībās, kā arī aizstāvēt savas tiesības un likumiskās intereses iestādēs un tiesā saistībā ar tās rīcībspējas un brīvības ierobežojumiem, domstarpībām, strīdiem ar aizgādni un aizgādņa iecelšanu un atcelšanu. No minētā izriet, ka personiska rakstura lēmumus var pieņemt tikai pati persona, nevis aizgādnis personas vietā, tāpēc arī esošais tiesiskais regulējums ir maināms.  Ministru kabineta noteikumu projekta „Grozījumi Ministru kabineta 2009. gada 22. septembra noteikumos Nr. 1079 „Noteikumi par vārda, uzvārda un tautības ieraksta maiņas iesniegumu veidlapu paraugiem”” (turpmāk – projekts) mērķis ir izpildīt protokollēmuma 2. punktu.  Jaunais rīcībspējas regulējums skaidri paredz, ka persona nav ierobežojama personiskajās nemantiskajās tiesībās, proti, personiskās tiesības tiek saglabātas pilnībā, no minētā izriet, ka persona nevar tikt ierobežota jautājumā par vārda, uzvārda un tautības ieraksta maiņu.  Ievērojot minēto, projekts paredz pilnībā attiekties no noteikumos ietvertās prasības norādīt personas aizgādni. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pozitīva ietekme būs uz personām, kuras atzītas par rīcībnespējīgām un vēlas nomainīt vārda, uzvārda vai tautības ierakstu. Šīm personām tiks veicināta tiesiskā noteiktība. |
| 2. | Tiesiskā regulējuma ietekme uz tautsaimniecību un administratīvo slogu | Projekta izpilde neietekmēs tautsaimniecību un administratīvo slogu. |
| 3. | Administratīvo izmaksu monetārs novērtējums | Projektam nav ietekmes uz administratīvajām izmaksām. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Anotācijas III, IV, V un VI sadaļa – projekts šīs jomas neskar.

Iesniedzējs:

tieslietu ministra p.i. D. Melbārde

27.06.2014. 13:10

486

L. Krūmiņa

67830678, Liga.Krumina@tm.gov.lv